นักวิทย์สหรัฐฯเผยผลศึกษาใหม่ พบเชื้อโควิดถูกทำลายเร็วโดยแสงแดด ความชื้น
เจ้าหน้าที่อาวุโสทำเนียบขาวเผย ผลการศึกษาใหม่ นักวิทย์สหรัฐฯพบเชื้อไวรัสโควิดถูกทำลายอย่างรวดเร็วโดยแสงแดด และความชื้น ก่อให้เกิดความหวังการระบาดของเชื้อโควิดในสหรัฐฯอาจทุเลาลงในฤดูร้อนนี้เมื่อ 24 เมษายน 63 เว็บไซต์เซาท์ไชน่ามอร์นิงโพสต์รายงาน นายวิลเลียม ไบรอัน ที่ปรึกษาด้านวิทยาศาสตร์และเทคโนโลยี ประจำกระทรวงความมั่นคงแห่งมาตุภูมิของสหรัฐฯ เผยต่อนักข่าวที่ทำเนียบขาว ว่าจากผลการศึกษาวิจัยใหม่ของทีมนักวิทยาศาสตร์ในสหรัฐฯ พบเชื้อไวรัสโคโรนาสายพันธุ์ใหม่ หรือโควิด-19 สามารถถูกทำลาย หรือฆ่าให้ตายได้ในเวลารวดเร็วโดยแสงแดด ไม่ว่าขณะเชื้อโควิดตกลงบนพื้นผิวหรือลอยอยู่ในอากาศ จนทำให้เกิดความหวังว่าการระบาดของเชื้อไวรัสโควิด-19 ในสหรัฐฯ จะทุเลาเบาลงในฤดูร้อนนี้ ขณะที่ทำให้มีผู้เสียชีวิตในสหรัฐฯ แล้วกว่า 4.7 หมื่นศพ ยอดผู้ติดเชื้อสะสมเกิน 8.7 แสนรายนายไบรอัน เผยว่า นักวิทยาศาสตร์พบรังสีอัลตราไวโอเล็ตในแสงแดด มีศักยภาพในการทำลายเชื้อไวรัสโควิด-19 ได้อย่างรวดเร็ว พร้อมกับกล่าวว่า พวกเรากำลังศึกษาเกี่ยวกับผลที่ตามมาจากการทำลายเชื้อไวรัสโควิดด้วยอุณหภูมิและความชื้น ซึ่งพบว่าการเพิ่มอุณหภูมิให้สูงขึ้นและเพิ่มความชื้นให้มากขึ้นนอกจากนั้น นายไบรอัน ได้แสดงสไลด์ผลการศึกษาวิจัยครั้งสำคัญโดยนักวิทยาศาสตร์ที่ทดลองที่ศูนย์ National Biodefence Analysis and Countermeasures ในรัฐแมรีแลนด์ พบว่า อายุครึ่งชีวิตของเชื้อไวรัสโควิด อยู่ที่ 18 ชั่วโมง เมื่ออยู่ในอุณหภูมิ 21-24 องศาเซลเซียส และมีความชื้นอยู่ที่ 20% บนพื้นผิวที่ไม่รูพรุน รวมทั้งวัตถุอย่างที่จับประตู หรือ สแตนเลส แต่อายุครึ่งชีวิตของไวรัสโควิดจะลดลงเหลือแค่ 6 ชั่วโมง เมื่อมีการเพิ่มความชื้นให้สูงขึ้น 80%และให้อยู่ในแสงแดดเป็นเวลา 2 นาทีอย่างไรก็ตาม เว็บไซต์เซาท์ไชน่ามอร์นิงโพสต์ระบุว่า การวิจัยครั้งนี้ยังไม่ได้ถูกนำมาตีพิมพ์เผยแพร่สู่สาธารณะ จึงทำให้บรรดาผู้เชี่ยวชาญอิสระไม่สามารถแสดงความเห็นใดๆ เกี่ยวกับการพบครั้งนี้ได้ ส่วนประธานาธิบดีโดนัลด์ ทรัมป์ ชี้ว่าการค้นพบใหม่นี้ต้องมีการตีความอย่างระมัดระวัง ทว่าขณะเดียวกัน ผู้นำสหรัฐฯ กล่าวว่าเคยมีการบ่งชี้ก่อนหน้านี้ว่าการระบาดของเชื้อไวรัสโควิดจะทุเลาลงในฤดูร้อนที่จะมาถึง
เจ้าหน้าที่อาวุโสทำเนียบขาวเผย ผลการศึกษาใหม่ นักวิทย์สหรัฐฯพบเชื้อไวรัสโควิดถูกทำลายอย่างรวดเร็วโดยแสงแดด และความชื้น ก่อให้เกิดความหวังการระบาดของเชื้อโควิดในสหรัฐฯ อาจทุเลาลงในฤดูร้อนนี้
โควิด-19,ไวรัสโคโรน่า,ไวรัสโคโรนา,COVID-19,โควิดสหรัฐ,โดนัลด์ ทรัมป์,สหรัฐ